2018-12-18

**Engcon: Arbejdssikkerhed i højsæde**

**Det er blevet sagt, at politik er at ville noget. Jeg mener, at det samme gælder virksomhedsdrift. Vi driver virksomhed, fordi vi vil noget.**

Tiltrotatoren, som var starten for engcon i 1990, opstod, fordi jeg vil løse et teknisk problem. Et par årtier senere kan jeg konstatere, at der er sket meget, både med den videre udvikling af koncernen og de produktsystemer og forretningsløsninger, vi leverer over hele verden. Men jeg ved også, at vi langt fra er færdige. Vi vil mere.

Nul tolerance i forhold til arbejdsulykker er noget, der er blevet drøftet meget i lang tid. Men det eneste, der er nul indtil videre, er det konkrete resultat af diskussionerne. I min branche, gravemaskiner og hurtigskift, er der heller ikke sket meget.

Det kan skyldes, at beslutningsprocesserne er omfattende, aktørerne tunge og meningerne mange. Men vi kan ikke lade manglen på enighed skabe unødige låste situationer, der fortsætter med at bremse udviklingen, hvis vi virkelig skal nå nogen steder.

Mens vi er i Sverige står ret stille, har Maskingrossistforbundet i Norge taget et vigtigt skridt i den rigtige retning ved at udfærdige henstillinger til at anvende højere sikkerhedskrav end dem, den internationale standard gør gældende. Eksempler fra bilindustrien viser f.eks., at store ændringer på kort tid godt kan lade sig gøre, hvis bare viljen er der. Selv om de fleste af os som bilkøbere ikke havde hørt om teknologien for nogle år siden, er adaptiv hastighedskontrol med radar i dag mere eller mindre standard i alle nybyggede biler, store som små. Det er gået hurtigt, men endnu vigtigere er, at sikkerhedsarbejdet har fokuseret på de rigtige ting, nemlig at eliminere den menneskelige faktor, som forårsager de allerfleste ulykker, der sker. Her kan vi også lære.

Ved at lancere ”det ansvarlige hurtigskift” ønsker vi hos engcon at gøre, hvad vi kan for at skubbe udviklingen i retning af nultolerance over for arbejdsulykker, hvor der er gravemaskiner involveret. Med det system, vi har udviklet, gør hurtigskiftet for maskinføreren det samme, som den adaptive hastighedskontrol gør for bilføreren – stopper, før ulykken indtræffer. Systemet overtager dele af førerens ansvar og minimerer antallet af hændelser.

Der er meget mere, der skal gøres for at øge sikkerheden ved skift af redskaber, hvis vi alle har viljen i os. Og vi vil. Tro ikke, at dagens sikkerhedssystem er det endelige. Vi drives, som vi altid har gjort, også af viljen til at være problemløsere og fortsætte med at finde innovative veje fremad. For vores skyld, men frem for alt for sikkerhedens skyld.

Stig Engström

Grundlægger, Engcon

**Kontakt:**  
Sten Strömgren, engcon Group | +46 [0]70 529 96 32